అరిపిరాల విశ్వం

**ఆనందఘన** **అరిపిరాల విశ్వం**  రచయిత, ఆధ్యాత్మిక గురువు. అతను "**ఆనందఘన**"గా పేరుపొందాడు. అతను హైదరాబాద్‌ న్యూసైన్సు కళాశాలలో తెలుగు లెక్చరర్‌గా చాలాకాలం పనిచేశాడు. **దేవుడిని నమ్మే మార్క్సిస్టు**గా తనను తాను వర్ణించుకున్నాడు.

## జీవిత విశేషాలు
అతను కృష్ణా జిల్లా నడకుదురు (చల్లపల్లి) గ్రామంలో ఒక సాంప్రదాయ కుటుంబంలో జన్మించాడు. అతని తండ్రి లక్ష్మీనారాయణ శాస్త్రి. అతని పూర్వీకులు బెనారస్ నుండి వచ్చిన వైదిక గురువులుగా సుప్రసిద్ధులు. ఆ వంశవృక్షంలో అతనికి పూర్వం 33 తరాలవరకు వైదిక ధర్మపరులైన పూర్వీకులుండేవారు. అనేక మంది పీఠాధిపతులు, ఆధ్యాత్మిక గురువులు, మైసూరు రాయల్టీ, శృంగేరీ పీఠం ఆస్థాన విద్వాంసులు సైతం విశ్వంగారి తండ్రిగారైన లక్ష్మీనారాయణ శాస్త్రిని కలసేవారు. అలిపిరాల విశ్వం సాధారణంగా జన్మించినప్పటికీ పూర్వజన్మకు సంబంధించిన ఆధ్యాత్మిక సంపద కలిగి  పరమగురు మహావతార్ బాబాజీ అతనిని ఒక యోగిగా గుర్తించినట్లు అవగతమవుతుంది.

ఆ బాలుడు పెరిగి పెద్దవాడైన తర్వాత పద్యం, ధారణ, కళలు, వాక్పటిమల పట్ల విశేష ప్రతిభ కనబరిచాడు. అతను న్యూయార్క్ లోని ప్రపంచ పొయిట్రిక్ సొసైటీ నుండి అవార్డును అందుకున్నాడు. చిన్నవయసులోనే యునైటెడ్ నేషన్స్ మైస్టిక్ గ్రూపులో ప్రసంగించి తన ప్రతిభను ప్రపంచానికి చాటాడు. భూగ్రహంపై గల 2000 మంది ప్రతిభావంతులైన పౌరులలో ఒకనిగా గుర్తింపబడ్డాడు. తన స్వంత రాష్ట్రంలో డాక్టరేట్ పొందడమే కాకుండా ప్రపంచంలోని వివిధ విశ్వవిద్యాలయాలనుండి తొమ్మిది డాక్టరేట్లతో సత్కరింపబడ్డాడు. అతను సాహిత్య అకాడమీ అవార్డును కూడా పొందాడు. తన స్వంత రాష్ట్రమే కాకుండా 137 దేశాలలో సుపరిచిత వ్యక్తిగా నిలిచాడు. మొదటి ప్రపంచ తెలుగు మహాసభలలో పాల్గొనడమే కాకుండా వివిధ సంస్థలలో సభ్యునిగా, డైరక్టరుగా, చైర్మన్ గా అనేక సేవలనందించాడు. విశ్వం చేసిన ప్రసంగాలను 10000 ఆడియో సిడిల యందు రికార్డ్ చేసారు. అతని రెండవ కుమారుడు ***అరిపిరాల*** రామకృష్ణ తండ్రి చేసిన ప్రసంగాలను పుస్తకాలు రూపములో ప్రజలకు అందుబాటు లోకి తెచ్చాడు. **అరిపిరాల విశ్వం** కొంతకాలం తర్వాత ప్రజా జీవితం నుండి అదృశ్యమై (2010) లో తన గురువు అయిన మహావతార్ బాబాజీ ఆజ్ఞ మేరకు ప్రజాజీవితంతో స్వీయ బహిష్కరణ విధించుకున్నాడు. అతనికి  గురువైన మహావతార్ బాబాజీ ఆనందఘన అన్న నామాన్ని ఇచ్చాడు. అతను రాసిన బుక్స్ అన్నీ కూడా **ఆనందఘన** **అరిపిరాల విశ్వం** అన్న పేరు మీద ఎన్నో ఆధ్మాత్మిక గ్రంథాలు (దాదాపు 100) **శ్రీ** **లలిత పరమేశ్వరి, గురువు మహావతార్ బాబాజీ ప్రేరణతో** రాసినట్లు ఉన్నాయి. ఆ పుస్తకాలు ఆధ్యాత్మిక గ్రంథాలు లోతైన జ్ఞానంతో రాయడం మామూలు మానవుడివల్ల వీలుకాదనియు ఇతను కారణజన్ముడని ప్రచారంలో ఉంది. ఇతను గడిపిన జీవితం కూడా ఎంతో సామాన్యంగా గడిపాడు. క్రియ యోగంలో ఆనందఘన (విశ్వం)  గొప్ప నిష్ణాతుడు. అతని దగ్గర ఎంతో మంది శిష్యులు క్రియ యోగ నేర్చుకున్నారు. ఇతను రాసిన బుక్స్ లో సాధన పంచతంత్రం, ఖడ్గమాలా దర్శనములో ఉన్న వివరణ ఎవరూ రాసిన ఋజువు లేదని,  చదివితే లలిత అమ్మవారి అనుగ్రహం ఇతను మీద ఎంత వున్నదో  అవగతమవుతు ప్రచారంలో ఉంది. అతను "పరంపర విశ్వంభర" అనే సంస్థను స్థాపించి అనేక ఆధ్యాత్మిక విషయాలను ప్రబోధించడమే కాకుండా  క్రియా యోగా సాధకులకు నేర్పించేవాడు. తోటి జీవుల యొక్క ఆధ్యాత్మిక అభ్యున్నతికి అంకితంగా ఒక ట్రస్ట్ ప్రారంభించాడు.

## రచనలు

## రచనల నుండి మచ్చుతునకలు

::పౌనఃపున్యజనుర్మృతీ కలిత సంప్రాప్తోగ్ర బాధామతిన్
::ఏనః పుంజము నెంత దాల్చితినొ పోయెన్ ఱేయిచీకట్లలో
::లీనంబై బ్రతుకంత నీకెదురు రాలేనోయి! నే నంధుడన్
::శ్రీ నిత్యోత్సవ చిద్విలాస పరమేష్టీ మైథిలీ వల్లభా!

::అస్మజ్జీవన గేహళీజ్వలిత దీపాంకూరముల్ దైన్య సం
::విస్మర్తవ్య కథాప్రపంచమును లేపెన్ నిద్రలోనుండి - మై
::భస్మోల్లేపన పాండు దీధితులు పర్వన్ నందిపై వచ్చు నీ
::శా! స్మృత్యంకములో సత్యమ్ము నిలుమయ్యా! మైథిలీ వల్లభా!
::::(**మైథిలీ వల్లభ శతకము నుండి)**

::పూవుం దోటలు నీలి మబ్బులు మహాంభోరాశి నిర్ఘోషముల్
::తావుల్ చిమ్మెడి దక్షిణానిలము - చెంతన్ చెట్లపై పక్షులున్
::నీవున్నిల్తురు - యీ స్మశానభువిలో - నిర్ణిద్ర ప్రేతాకృతుల్
::ఏవో మంత్రములుచ్చరింపఁగ - విషాహిగ్రీవ! పృథ్వీశ్వరా!

::ఇవె పొన్నల్ ప్రభుపాద పూజకయి - ఎన్నేండ్లిట్లుగా నిల్చెనో
::ఇవె బిల్వద్రుమసంతనిల్ - చిగురుటాకే కన్నుగా బొల్చు ని
::య్యవి మల్లీ వకుళామ్ర భూజములు! పర్యాప్తాశ్రుమాలా - సుమా
::లివి లేమబ్బులు కుంభశీర్షములు - వ్రాలెన్ మ్రోల పృథ్వీశ్వరా!
::::**(పృథ్వీశ్వర త్రిశతి నుండి)**

## అతను ప్రేరణతో సేవలందిస్తున్న సంస్థలు

## మూలాలు

## ఇతర లింకులు
* జెన్ పబ్లికేషన్స్ లో అతను గూర్చి వ్యాసం
* 

వర్గం:ఆధ్యాత్మిక గురువులు
వర్గం:కృష్ణా జిల్లా రచయితలు
వర్గం:తెలుగు రచయితలు